Rikunarita-ORG/Wikinium huggingface dataset:
# Queensland

| Queensland  |
| --- |
|

|  |  |
| --- | --- |
|  |  |
| (Vlag van ) | (Landswapen van ) |

 |
| *Bynaam : Sunshine State, Smart State* |
| *Leuse : "Audax at Fidelis" (Bold but Faithful)* |
|  |
| Ander deelstate en gebiede van Australië |
| **Land** |  Australië |
| **Hoofstad** | Brisbane ﻿ / ﻿ |
| **Grootste stad** | Brisbane |
| **Goewerneur** | Penelope Wensley |
| **Premier** | Anna Bligh (ALP) |
| **Oppervlakte** | 1 852 642 km² |
|  - Land | 1 730 648 vk km |
|  - Water | 121 994 vk km (6,58%) |
| **Bevolking (2009)** |
|  - Totaal | 4 406 800 inw. |
|  - Digtheid | 2,55 inw./vk km |
| **Poskode** | QLD |
| **Tydsone** | UTC +10 |
| **Webwerf** | www.qld.gov.au |
|  |

**Queensland** is 'n deelstaat van Australië wat in die noordooste van die Australiese vasteland geleë is. Dit word begrens deur die Noordelike Gebied aan die weste, Suid-Australië aan die suidweste en Nieu-Suid-Wallis in die suide. In die ooste lê die kusgebied by die koraalsee en die Stille Oseaan. Die deelstaat is die tweede grootste ten opsigte van oppervlakte gevolg deur Wes-Australië en die land se dig bevolkste deelstate Nieu-Suid-Wallis en Victoria.

Die gebied is vir die eerste keer deur Australiese inboorlinge en Straat van Torres eilandbewoners bewoon wat ongeveer tussen 40 000 en 65 000 jaar gelede daar aangekom het volgens verskeie dateringstegnieke. Later het Queensland 'n Britse kroonkolonie geword wat afgestig is van die deelstaat Nieu-Suid-Wallis op 6 Junie 1859, 'n datum wat steeds jaarliks herdenk word as Queenslanddag. Die gebied wat tans as Brisbane bekend staan was voorheen die Moreton Bay-strafkolonie gewees wat bedoel was as 'n plek om misdadigers wat herhaaldelik oortree het na toe te stuur. Die staat het later vrye vestigings aangemoedig en vandag word Queensland se ekonomie gedomineer deur die landbou-, toeriste- en natuurlike hulpbronsektore.

Die bevolking is gekonsentreer in die suidooste van Queensland wat die hoofstad Brisbane, Logan City, Ipswich, Toowoomba, die Goudkus en die Sunshine Coast insluit. Ander groot plaaslike sentra sluit Cairns, Townsville, Mackay, Rockhampton, Bundaberg, Hervey Bay en Mount Isa in. Daar word dikwels na die staat as die "Sonskynstaat" verwys aangesien die weer warm is en 'n groot deel van die staat in die trope geleë is.

## Verwysings

|  |  |  |  |
| --- | --- | --- | --- |
|  | **Australië** |  |  |
|

|  |  |
| --- | --- |
| **Deelstate**: | Nieu-Suid-Wallis • Queensland • Suid-Australië • Tasmanië • Victoria • Wes-Australië |
| **Interne gebiede**: | Australiese Hoofstadgebied • Jervisbaaigebied • Noordelike Gebied |
| **Eksterne gebiede**: | Ashmore- en Cartiereilande • Australies-Antarktiese Gebied • Heard- en McDonaldeilande • Kerseiland • Kokoseilande • Koraalsee-eilande • Norfolkeiland |

 |
# Hoop

*Die Hoop* (allegoriese voorstelling uit 1540)
**Hoop** is die onsekere verwagting dat 'n bepaalde gewenste gebeurtenis sal plaasvind. Daar is twee teenoorgesteldes vir hoop: *wanhoop*, as die kans op die gewenste gebeurtenis skraal lyk, of *vrees*, as die (onsekere) verwagting 'n ongewenste gebeurtenis betref. Met *valse hoop* is die verwagting geheel en al op fantasie gebaseer, of op 'n gebeurtenis met 'n weglaatbaar kans om waar te word.

Hoop kan passief (soos 'n wens) of aktief wees. In die laaste geval word die kans op die gewenste gebeurtenis deur persoonlike inspanning vergroot. Vergelyk dit byvoorbeeld met 'n gevangene wat voortdurend aan sy ontsnapping werk. Daarteenoor kan die gevangene passief aanvaar dat hy nooit vry sal kom nie, en maar net wens dat die dag wel sal aanbreek.

Vir Christene is *hoop*, naas *geloof* en *liefde*, een van die drie Christelike deugde.

## Sien ook

* Droom
* Fantasie
* Noodlot
* Optimisme
* Pessimisme
* Verlange

## Eksterne skakels

* Wikimedia Commons het meer media in die kategorie Hoop.
* Wikiwoordeboek het 'n inskrywing vir hoop.
# Chattium

| Periode/ sisteem | Epog/ serie | Tydsnede/ etage | M. jaar gelede |
| --- | --- | --- | --- |
| Neogeen | Mioseen | Aquitanium | **jonger** |
| Paleogeen | Oligoseen | Chattium | 23,03–28,1 |
| Rupelium | 28,1–33,9 |
| Eoseen | Priabonium | 33,9–38,0 |
| Bartonium | 38,0–41,3 |
| Lutetium | 41,3–47,8 |
| Ipresium | 47,8–56,0 |
| Paleoseen | Tanetium | 56,0–59,2 |
| Selandium | 59,2–61,6 |
| Danium | 61,6–66,0 |
| Kryt | Laat | Maastricht | **ouer** |
| Die verdeling van die Paleogeen (IKS). |

Die **Chattium** is die laaste chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Oligoseen). Dit verwys dus na ’n tydperk sowel as die gesteentes wat in dié tydperk gevorm het.

Die tydperk was van sowat 28,1 tot 23,03 miljoen jaar gelede. Dit is voorafgegaan deur die Rupelium en gevolg deur die eerste etage/tydsnede van die Neogeen, die Aquitanium.

## Naam en definisie

Die Chattium is in 1894 deur die Duitse paleontoloog Theodor Fuchs genoem na die Germaanse stam die Chatte. Die oorspronklike tipeligging is in die omgewing van die Duitse stad Kassel.

Die basis van die etage word gedefinieer deur die laaste voorkoms van die Foraminifera *Chiloguembelina*, en die bokant deur die begin van die magnetiese chronosone C6Cn.2, die eerste voorkoms van die Foraminifera *Paragloborotalia kugleri* en die laaste voorkoms van die nannoplankton *Reticulofenestra bisecta*.

## Verwysings

## Bronne

* (de)  Fuchs, T.; **2004**: *Tertiaerfossilien aus den kohlenführenden Miocaenablagerungen der Umgebung von Krapina und Radaboj und über die Stellung der sogenannten "Aquitanischen Stufe"*, Königlich- Ungarische Geologische Anstalt, Mittheilungen und Jahrbuch **10**, p. 163-175.
* (en)  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, ISBN 0444594256.
* (en)  *Chattian*, GeoWhen Database*[dooie skakel]*
* (en)  *Stratigraphic chart of the Paleogene*, Norges Network of offshore records of geology and stratigraphy Geargiveer 18 Mei 2006 op Wayback Machine
# Algiers

| **Algiers** مدينة الجزائر دزاير Alger
 |
| --- |
| **Kaart** | **Wapen** |
|  |
|  |
|  |
| **Voormalige wapen** |
|  |
|  |
|  **Land** |  Algerië |
|  **Provinsie** | Algiers |
|  **Koördinate** | ﻿ / ﻿ |
|  **Stigting** | 944 |
|  **Oppervlakte:** |   |
|  - Totaal | 212,63 vk km |
|  **Hoogte bo seevlak** | 10 m |
|  **Bevolking:** |   |
|  - Totaal (2011) | 3 915 811 |
|  - Bevolkingsdigtheid | 11 000/vk km |
|  - Metropolitaanse gebied | 7 896 923 |
|  **Tydsone** | UTC+1 (MEST) |
|  **Goewerneur** | Abdelkader Seyouda |
|  **Burgemeester** | Mohamed Kebir Addou |

**Algiers** (Arabies: مدينة الجزائر, Berbers: دزاير, Frans: *Alger*) is die hoofstad en grootste stad van Algerië, 'n land in Noord-Afrika. Die stad beslaan 'n oppervlakte van 212,63 km² en het 'n bevolking van 2 195 051 in 2008 gehad. Dit lê in die noorde van die land, langs die kus van die Middellandse See.

Die stad het 'n seehawe en 'n belangrike tekstiel- en leerindustrie. Daarnaas is dit veral 'n universiteitstad. Algiers bestaan uit twee dele: 'n moderne deel, wat aan die seekus gebou is, en die ou stad teen die steil heuwels.

Algiers is in 944 deur Buluggin ibn Ziri gestig. Hy was die seun van die stigter van die Ziriden-dinastie.

## Etimologie

Nasa-Satellietbeeld van Algiers
Die stadnaam is afgelei van Frans en Katalaans *Alger*, vanaf die Arabiese naam *al-Jazāʾir* (الجزائر), "die eilande". Dié naam verwys na die vier voormalige eilande wat voor die kus geleë was, voordat hulle in 1525 deel van die vasteland geword het. *Al-Jazāʾir* is op sy beurt afgelei van die stad se ouer naam *Jazaʾir Banī Mazghanna* (جزائر بني مزغانة), "die eilande van die seuns van Mazghana", gebruik deur vroeë Middeleeuse geograwe soos al-Idrisi en Yaqut al-Hamawi.

Die Antieke Grieke het na die stad verwys as *Ikósion* (Ἰκόσιον), wat onder Romeinse heerskappy as *Icosium* bekend was. Volgens die Grieke is dié naam afgelei van hul woord vir "twintig" (εἴκοσι, *eíkosi*), omdat die stad glo deur 20 metgeselle van Hercules gestig is, terwyl hy in die Atlasgebergte sy take verrig het.

Algiers staan ook bekend as *el-Behdja* (البهجة, "Die vreugdevolle") of "Algiers die witte" (*Alger la Blanche*) weens sy witgekalkte geboue, wat vanaf die meer opstyg.

## Verwysings

## Eksterne skakels

* Wikimedia Commons het meer media in die kategorie Algiers.
* (en)  Toerisme-inligting oor Algiers op Wikivoyage
* (en)  "Algiers". Encyclopædia Britannica. Besoek op 20 Februarie 2020.
# Scadoxus multiflorus

| Bloedblom Gifwortel |
| --- |
|  |
| Bewaringstatus |
|  Veilig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Scadoxus* |
| Spesie: | S. multiflorus |
| Binomiale naam |
| Scadoxus multiflorus (Martyn) Raf., (1838) |
| Sinonieme |
| * *Amaryllis multiflora* (Martyn) Tratt.
* *Haemanthus multiflorus* Marty
* *Nerissa multiflorus* (Martyn) Salisb.
 |

Scadoxus multiflorus is 'n meerjarige, blomdraende plant en geofiet wat deel is van die *Amaryllidaceae* familie.

## Verspreiding

Die plant is inheems aan Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Ekwatoriaal-Guinee, Eritrea, Eswatini, Ethiopië, Gaboen, Gambië, Ghana, Guinee, Guinee-Bissau, Golf van Guinee-eilande, Ivoorkus, Jemen, Kameroen, Kenia, Liberië, Malawi, Mali, Mauritanië, Mosambiek, Namibië, Nigerië, Republiek die Kongo, Rwanda, Saoedi-Arabië, Senegal, Seychelle, Sentraal-Afrikaanse Republiek, Sierra Leone, Soedan, Somalië, Suid-Soedan, Suid-Afrika, Tanzanië, Togo, Tsjad, Uganda, Zambië en Zimbabwe.

## Subspesies

Die spesie het drie subspesies:

* *Scadoxus multiflorus subsp. katharinae* (Baker) Friis & Nordal
* *Scadoxus multiflorus subsp. longitubus* (C.H.Wright) Friis & Nordal
* *Scadoxus multiflorus subsp. multiflorus*

## Galery

* Scadoxus multiflorus
* Scadoxus multiflorus
* Scadoxus multiflorus
* Scadoxus multiflorus
* Scadoxus multiflorus

## Bronne

* REDLIST Sanbi
* Plants of the World Online